Jonavos ,,Neries ´pagrindinės mokyklos ugdymo proceso organizavimo nuotoliniu būdu tvarkos aprašo

1 priedas

**INFORMACINIS PRANEŠIMAS**

**DĖL ASMENS DUOMENŲ TVARKYMO ORGANIZUOJANT UGDYMĄ**

**NUOTOLINIU BŪDU**

Vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo“ parengtomis rekomendacijomis Dėl ugdymo proceso organizavimo nuotoliniu būdu, Jonavos ,,Neries“ pagrindinės mokyklos (toliau –Mokykla) ugdymo proceso organizavimo nuotoliniu būdu tvarkos aprašu (toliau – Aprašas), Jonavos ,,Neries‘ pagrindinės mokyklos duomenų saugojimo politika ir jos įgyvendinimui patvirtintomis tvarkomis, 2019 m. rugpjūčio 26 d. įsakymu Nr. V-144, Asmens duomenų tvarkymo Jonavos ,,Neries“ pagrindinės mokyklos taisyklėmis patvirtintomis 2019 m. rugpjūčio 26 d. įsakymu Nr. V-143.

Mokykla, organizuodama ugdymo procesą nuotoliniu būdu, tvarkys šias tėvų (globėjų, rūpintojų) asmens duomenų kategorijas: vardą, pavardę, asmens gyvenamosios vietos adresą, asmens telefono numerį, asmens el. pašto adresą, duomenis apie prisijungimą prie tam tikrų el. erdvių, programų (*messenger, facebook* ir kt.) bei šiuos mokinių asmens duomenis: vardą, pavardę, asmens gyvenamosios vietos adresą, asmens telefono numerį, asmens el. pašto adresą, atvaizdą, vaizdo medžiagą, duomenis apie prisijungimą prie tam tikrų el. erdvių bei programų *(Google Classroom, Google disc, Zoom, Skype, Messenger, Facebook, EDUKA, EMA ir kt.).*

Duomenų subjekto asmens duomenys bus saugomi 3 metus.

Šiuo tikslu tvarkomų asmens duomenų Mokykla neperduos jokiems tretiesiems asmenims. Tinkamam nuotoliniam ugdymui užtikrinti, rekomenduojame prisijungti prie programų: *Google Classroom, Google disc, Zoom, Skype, Messenger, Facebook, EDUKA, EMA* ir kt. Už vaikų, iki 14 metų registraciją internetinėse erdvėse bei platformose, asmens duomenų teikimą, atsakingi patys tėvai. Duomenys tvarkomi tėvų sutikimo pagrindu. Sutikimai teikiami el. platformomis tiesiogiai, o Mokyklai pateikiama informacija, kad mokiniai turi/neturi galimybę prisijungti prie el. platformų.

Mokykla nėra atsakinga už duomenų subjektų pateikiamus asmens duomenis įvairiose elektroninėse erdvėse. Duomenų subjektai turi teises nepateikti savo asmens duomenų, tačiau tokiu atveju Duomenų subjekto dukra/sūnus praras galimybę būti ugdomas nuotoliniu būdu.

**Prašome atnaujinti informaciją, jei pasikeitė Jūsų kontaktiniai duomenys.**